Naziv obveznika: LUČKA UPRAVA ZADAR

Broj RKP-a: 51271

Sjedište obveznika: Zadar

Matični broj: 01284649

Adresa sjedišta obveznika: Gaženička cesta 28c

OIB: 03457471323

Razina: 11

Razdjel: 065

Šifra djelatnosti: 5222

Šifra županije: 13

Šifra grada: 520

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 1. SIJEČNJA DO 31. PROSINCA 2021. GODINE**

**ZAKONSKI OKVIR**

Zakon o proračunu (Narodne novine, br. 87/08, 136/12 i 15/15)

Zakon o izvršavanju Državnog proračuna Republike Hrvatske za 2021. (NN, br. 135/20, 69/21 i 122/21.)

Pravilnik o proračunskom računovodstvu i računskom planu (NN, br. 124/14, 115/15, 87/16, 3/18, 126/19 i 108/20)

Pravilnik o financijskom izvještavanju u proračunskom računovodstvu (NN, br. 03/15, 93/15, 135/15, 2/17, 28/17, 112/18, 126/19, 145/20 i 32/21.)

Lučka uprava Zadar je neprofitna pravna osoba osnovana odlukom Vlade Republike Hrvatske 13. veljače 1997. godine., a njezino ustrojstvo i djelatnost utvrđeni su odredbama Zakona o pomorskom dobru i morskim lukama (NN broj 158/03, 100/04, 141/06, 123/11, 56/16, 98/19) i Statutom Lučke uprave Zadar.

**UVODNI DIO**

Ministarstvo financija Republike Hrvatske objavilo je 18.05.2020. godine podatke iz Registra proračunskih i izvanproračunskih korisnika, prema kojima Lučka uprava Zadar, kao i ostale lučke uprave luka otvorenih za javni promet od osobitoga (međunarodnoga) gospodarskog interesa za Republiku Hrvatsku, od 1. siječnja 2021. godine ima status proračunskog korisnika Državnog proračuna.

Do 31.12.2020. godine Lučka uprava Zadar je financijske izvještaje sastavljala sukladno Zakonu o računovodstvu neprofitnih organizacija (NN 121/14 ) i pratećim podzakonskim propisima: Pravilnik o neprofitnom računovodstvu i računskom planu (01/15, 25/17, 96/18, 103/18), Pravilnik o izvještavanju u neprofitnim računovodstvu i registru neprofitnih organizacija (NN 31/15, 67/17, 115/18).

Na dan 01.01.2021. godine izvršena je reklasifikacija početnog stanja bilance iz neprofitnog u proračunski računovodstveni sustav.

Financijski izvještaji za 2021.godinu sastoje se od:

* Bilance,
* Izvještaja o prihodima i rashodima, primicima i izdacima,
* Izvještaja o obvezama,
* Izvještaja o rashodima po funkcijskoj klasifikaciji,
* Izvještaja o promjenama u vrijednosti i obujmu imovine i obveza i
* Bilješki uz financijske izvještaje.

Obzirom na različite računovodstvene sustave, usporedba s ostvarenjem u 2021. godini nije moguća te se stoga u bilješkama ne pojašnjavaju odstupanja.

**BILJEŠKE UZ BILANCU**

1. Vrijednost bilance Lučke uprave Zadar po provedenoj reklasifikaciji iz neprofitnog u proračunski računovodstveni sustav na dan 01.01.2021.godine i prema stanju na dan 31.12.2021.godine prikazana je u sljedećoj tablici:



U imovini Lučke uprave Zadar je značajno učešće Proizvedene dugotrajne imovine i Dugotrajne nefinancijske imovine u pripremi koje prikazujemo u nastavku:

Proizvedena dugotrajna imovina (AOP 007)



U 2021. godini nije bilo značajnijeg povećanja proizvedene dugotrajne imovine, a najveći dio se odnosi na ulaganja u okviru projekata INTERREG VA - ITALIJA - HRVATSKA - Projekt REMEMBER (119.000 kn) i INTERREG VA - ITALIJA - HRVATSKA - Projekt SUSPORT (171.782 kn).

Dugotrajna nefinancijska imovina u pripremi (AOP 051)



Povećanje pozicije Građevinskih objekata u pripremi u iznosu od 32.070.653 kn je rezultat izvršenih ulaganja u sljedeće projekte:

* OPERATIVNI PROGRAM RIBARSTVA (EFPR) - MODERNIZACIJA I PROŠIRENJE RIBARSKE LUKE VELA LAMJANA, KALI – 486.943 kn
* OPERATIVNI PROGRAM RIBARSTVA (EFPR) - RIBARSKA LUKA VELA LAMJANA, KALI - FAZA 2 - POVEĆANJE KVALITETE, KONTROLE I SLJEDIVOSTI ISKRCAJA RIBARSKIH PLOVILA LUKE VELA LAMJANA, KALI – 277.313
* OPERATIVNI PROGRAM RIBARSTVA (EFPR) - REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA – 16.129.709 kn
* OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok – 14.550.934 kn

REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA – 235.000 kn

**2. OBVEZE ZA KREDITE I ZAJMOVE**

Ukupne obveze za kredite i zajmove Lučke uprave Zadar na dan 31.12.2021.godine iznose 498.562.099 kn i obuhvaćaju obveze po:

- zajmu Europske investicijske banke br. 24.093 u iznosu 446.132.289 kn i

- kreditu njemačke banke KfW u iznosu 52.429.810 kn,

kojima je financirana izgradnja Nove luke Gaženica, Zadar.



Svi krediti Lučke uprave Zadar izdani su uz jamstvo Vlade Republike Hrvatske.

**3. IZVANBILANČNI ZAPISI**

Na ovoj stavci naveden je iznos od 3.444.564 kuna, a radi se o preostalom dugu po osnovi zateznih kamata na iznos komunalnog doprinosa temeljem izdanih dviju građevinskih dozvola za Kontejnerski terminal. Rješavanje navedene obveze prema Gradu Zadru će se regulirati u narednom razdoblju.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

1. **PRIHODI POSLOVANJA (KLASA 6 –AOP 001)**

Ukupni prihodi poslovanja u razdoblju od 1.1 – 31.12.2021. godine iznose 197.483.816 kn i obuhvaćaju:

* Pomoći od inozemstva i od subjekata unutar općeg proračuna: 27.728.966 kn;
* Prihode od imovine: 5.980.636 kn;
* Prihode od upravnih i administrativnih pristojbi, pristojbi po posebnim propisima i naknada: 10.880.706 kn;
* Prihode iz nadležnog proračuna i od HZZO-a temeljem ugovornih obveza: 152.853.570 kn
* Kazne, upravne mjere i ostali prihodi: 39.938 kn.
  1. **Pomoći iz inozemstva i od subjekata unutar općeg proračuna (AOP 045)**

Ovi prihodi ostvareni su u iznosu 27.728.966 kn te obuhvaćaju pomoći od međunarodnih organizacija te institucija i tijela EU te prijenose između proračunskih korisnika istog proračuna.

Pomoći od međunarodnih organizacija te institucija i tijela EU ostvarene su u iznosu 10.571.528 kn, a obuhvaćaju:

* tekuće pomoći od institucija i tijela EU, realizirane u iznosu 864.477 kn, a odnose se na provedbu projekata:
* OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok u iznosu 70.294 kn,
* INTERREG VA - ITALIJA - HRVATSKA - Projekt REMEMBER – Očuvanje i promocija pomorske kulturne baštine u iznosu 725.676 kn, te
* INTERREG VA - ITALIJA - HRVATSKA - Projekt SUSPORT – u iznosu 68.507 kn; te
* Kapitalne pomoći od institucija i tijela EU ostvarene u iznosu 9.707.051 kuna, kojima su financirani kapitalni rashodi na projektu OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok.

Prijenosi između proračunskih korisnika istog proračuna ostvareni su u iznosu 17.157.438 kn, a odnose se na kapitalne prijenose između proračunskih korisnika istog proračuna temeljem prijenosa EU sredstava, odnosno sredstva Europskog fonda za ribarstvo koja se Lučkoj upravi Zadar isplaćuju posredstvom Ministarstva poljoprivrede za financiranje projekta Rekonstrukcija postojeće lučke infrastrukture na području Ribarske luke unutar obuhvata trajektnog terminala Zadar- Gaženica.

* 1. **Prihodi od imovine (AOP 077)**

Prihodi od imovine ostvareni su u iznosu 5.980.636 kn te obuhvaćaju prihode od financijske imovine (176.701 kn), koji se u najvećoj mjeri odnose na prihode od zateznih kamata (163.102 kn), te prihode od nefinancijske imovine, odnosno prihode od koncesija na pomorskom dobru (5.803.935 kn).

* 1. **Prihodi od upravnih i administrativnih pristojbi, pristojbi po posebnim propisima i naknada (AOP 101)**

Prihodiod upravnih i administrativnih pristojbi, pristojbi po posebnim propisima i naknada ostvareni su u iznosu 10.880.706 kn te se najvećim dijelom (10.859.182 kn) odnose na prihode od pristojbi za upotrebu obale.

* 1. **Prihodi iz nadležnog proračuna za financiranje redovne djelatnosti proračunskih korisnika (AOP 129)**

Prihodi iz Državnog proračuna ostvareni su u iznosu 152.853.570 kn, od čega se 16.955.921 kn odnosi na prihode za financiranje rashoda poslovanja, 1.695.240 kn na prihode za financiranje rashoda za nabavu nefinancijske imovine, a 134.202.409 kn na prihode od nadležnog proračuna za financiranje izdataka za financijsku imovinu i otplatu zajmova.

Prihodima iz nadležnog proračuna za financiranje rashoda poslovanja financirani su:

* Rashodi za kamate po zajmu Europske investicijske banke u iznosu 16.100.000 kn
* Rashodi poslovanja na projektu OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok u iznosu 12.405 kn
* Rashodi poslovanja na projektu INTERREG VA - ITALIJA - HRVATSKA - Projekt REMEMBER – Očuvanje i promocija pomorske kulturne baštine u iznosu 356.024 kn te
* Rashodi poslovanja na projektu INTERREG VA - ITALIJA - HRVATSKA - Projekt SUSPORT u iznosu 487.492 kn.

Prihodima iz nadležnog proračuna za financiranje rashoda za nabavu nefinancijske imovine financirana su ulaganja na projektima:

* OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok u iznosu 1.300.000 kn,
* INTERREG VA - ITALIJA - HRVATSKA - Projekt REMEMBER – Očuvanje i promocija pomorske kulturne baštine u iznosu 249.225 kn,
* INTERREG VA - ITALIJA - HRVATSKA - Projekt SUSPORT – u iznosu 146.015 kn.

Prihodima za financiranje izdataka za financijsku imovinu i otplatu zajmova financirane su otplate zajma Europske investicijske banke u iznosu 28.326.723 kn te otplata kredita njemačke banke KfW u iznosu 105.875.647 kn.

1. **RASHODI POSLOVANJA (KLASA 3 – AOP 146)**

Ukupni rashodi poslovanja u razdoblju 01.01. - 31.12.2021. godine iznose 26.150.234 kn te obuhvaćaju:

* Rashode za zaposlene: 3.866.480 kn
* Materijalne rashode: 6.146.808 kn
* Financijske rashode: 16.136.296 kn
* Ostale rashode: 650 kn.

1. **RASHODI ZA NABAVU NEFINANCIJSKE IMOVINE (KLASA 4 – AOP 344)**

Rashodi za nabavu nefinancijske imovine iznose 32.653.691 kn te obuhvaćaju:

* Rashode za nabavu proizvedene dugotrajne imovine u iznosu 32.628.816 kn
* Rashode za dodatna ulaganja na nefinancijskoj imovini u iznosu 24.875 kn.

U okviru rashoda za nabavu proizvedene dugotrajne imovine, najveći dio se odnosi na ulaganja u projekte:

* OPERATIVNI PROGRAM RIBARSTVA (EFPR) - MODERNIZACIJA I PROŠIRENJE RIBARSKE LUKE VELA LAMJANA, KALI – 486.943 kn
* OPERATIVNI PROGRAM RIBARSTVA (EFPR) - RIBARSKA LUKA VELA LAMJANA, KALI - FAZA 2 - POVEĆANJE KVALITETE, KONTROLE I SLJEDIVOSTI ISKRCAJA RIBARSKIH PLOVILA LUKE VELA LAMJANA, KALI – 277.313
* OPERATIVNI PROGRAM RIBARSTVA (EFPR) - REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA – 16.129.709 kn
* OP Konkurentnost i kohezija, prioritetna os 7. Povezanost i mobilnost - Rekonstrukcija i izgradnja lučke infrastrukture Grad Zadar - Poluotok – 14.550.934 kn
* REKONSTRUKCIJA POSTOJEĆE INFRASTRUKTURE NA PODRUČJU RIBARSKE LUKE GAŽENICA – 235.000 kn

1. **IZDACI ZA FINANCIJSKU IMOVINU I OTPLATE ZAJMOVA (KLASA 5 – AOP 413)**

Izdaci za financijsku imovinu i otplate zajmova odnose se na otplatu zajma Europske investicijske banke br. 24.093 (28.326.763 kn) i kredita njemačke banke KfW (105.875.647 kn), kojima je financirana izgradnja Nove luke Gaženica.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

U Izvještaju o promjenama u vrijednosti i obujmu imovine i obveza nisu iskazane promjene.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

U Izvještaju o rashodima prema funkcijskoj klasifikaciji svi rashodi poslovanja (razred 3) i rashodi za nabavu nefinancijske imovine (razred 4) ostvareni su unutar oznaka 0452 – Promet vodenim tokovima.

**BILJEŠKE UZ IZVJEŠTAJ O OBVEZAMA**

U Izvještaju o obvezama utvrđeni iznos obveza na dan 31.12.2021.godine (AOP 038) iznosi 502.474.464 kn, a obuhvaća:

• obveze za plaću za prosinac koja će biti isplaćena u srpnju u iznosu 322.026 kn

• obveze za materijalne rashode u iznosu 325.199 kn

• obveze za financijske rashode u iznosu 182 kn

• obveze za primljene jamčevine i predujmove 137.931 kn

• obveze za nabavu nefinancijske imovine u iznosu 3.127.027 kn

• obveze za kredite i zajmove u iznosu 498.562.0969 kn

Na kraju izvještajnog razdoblja nisu evidentirane dospjele obveze niti prekoračenja.

U Zadru, 31.1.2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Robert Škifić, dipl. ing.**

***ravnatelj***